Վալտեր Լակեր

Վալտեր Զեև Լակեր (անգլ.՝ Walter Ze'ev Laqueur, մայիսի 26, 1921(1921-05-26), Վրոցլավ, Վայմարյան Հանրապետություն - սեպտեմբերի 30, 2018(2018-09-30), Վաշինգտոն, Կոլումբիայի շրջան, ԱՄՆ), ամերիկացի պատմաբան և քաղաքագետ։


== Կենսագրություն ==
Ծնվել է 1921 թվականի մայիսի 26-ին Գերմանիայի Բրեսլաու քաղաքում (այժմ՝ Վրոցլավ, Լեհաստան) հրեական ընտանիքում։ 1938 թվականին Գերմանիայից փախել Է Պաղեստին։ Նրա ծնողները չեն կարողացել հեռանալ և Հոլոքոստի զոհ են դարձել։ Երուսաղեմում հրեական համալսարանի առաջին կուրսի ավարտից հետո նա 1939-1944 թվականներին աշխատել է Կիբուցում։ 1944 թվականին նա տեղափոխվել է Երուսաղեմ, որտեղ մինչև 1953 թվականը աշխատել է որպես լրագրող։ 1955 թվականից ապրել է Լոնդոնում։


== Կարիերա ==
1965-1994 թվականներին զբաղեցրել է Լոնդոնի Վիների ժամանակակից պատմության և գրադարանի ինստիտուտի տնօրենի պաշտոնը։ Նա Ջորջ Մոսսի հետ համատեղ հիմնել է ժամանակակից պատմության և հետազոտությունների ամսագիր։ Դարձել Է The Washington Papers-ի հիմնադիրն ու գլխավոր խմբագիրը։ 1969 թվականից եղել է Վաշինգտոնի Ռազմավարական և միջազգային հետազոտությունների (անգլ.՝ International Research Council) կենտրոնին կից միջազգային հետազոտությունների խորհրդի անդամ, ապա՝ նախագահ (անգլ.՝ Center for Strategic and International Studies, CSIS)։ Բրանդեյի համալսարանում (1968-1972) և Ջորջթաունի համալսարանի պրոֆեսոր (1976-1988)։ Նրան հրավիրել են դասախոսություններ կարդալ Հարվարդի, Չիկագոյի, Թել Ավիվի համալսարաններում և Ջոնս Հոփքինսի համալսարանում։


== Գիտական գործունեություն ==
Համաշխարհային ճանաչում Լակերը ձեռք է բերել իր գրքերի շնորհիվ։ Նրա հիմնական աշխատանքները կապված են 19-րդ և 20-րդ դարի Եվրոպայի (Ռուսաստանի, Գերմանիայի պատմություն) և Մերձավոր Արևելքի, գերմանական երիտասարդական շարժման, սիոնիզմի, Իսրայելի պատմության, կոմունիզմի, Հոլոքոստի, ֆաշիզմի և սառը պատերազմի պատմության հետ։ Նրա գրքերը թարգմանվել են բազմաթիվ լեզուներով։ Վալտեր Լակերը համարվում է քաղաքական բռնության, պարտիզանական պատերազմի և ահաբեկչության ուսումնասիրության հիմնադիրներից մեկը։ Միջազգային գործերի վերաբերյալ Նրա մեկնաբանությունները հայտնվել են ամերիկյան և եվրոպական շատ թերթերում և ամսագրերում։


== Գրքեր ==
Օտար լեզուներով․Laqueur W. Putinismus. Wohin treibt Russland? — Berlin, Propyläen Verlag, 2015. — 336 S. — ISBN 978-3-549-07461-9 (գերմ.)
Laqueur W. Putinism: Russia and Its Future With the West. — N. Y.: Thomas Dunne Books, 2015. — 288 p. — ISBN 978-1250064752(անգլ.) ՝ գիրքը թարգմանվել է ռուսերեն (Վալտեր Լակեր, Պուտինիզմ. «Ռուսաստանը և նրա ապագան Արևմուտքի հետ») և  հրապարակվել է ինտերնետում։
Russia and Germany, A Century of Conflict by Walter Laqueur London, Weidenfeld and Nicolson, 1965Թարգմանություններ ռուսերեն լեզվով․Лакер У. Долгий путь к свободе. Россия и гласность = The Long Road to Freedom: Russia and Glasnost. — М.: Прогресс, 1990. — 332 с. — Рассылается по специальному списку
Лакер У. Чёрная сотня. Происхождение русского фашизма = Black Hundreds: The Rise of the Extreme Right in Russia. — М.: Текст, 1994. — 432 с. — ISBN 5-7516-0001-0
Лакер В. История сионизма = A history of zionism. — М.: Крон-Пресс, 2000. — 848 с. — ISBN 5-232-01104-9
Лакер У. Путинизм. Россия и ее будущее с Западом. электронная публикация в сети Интернет


== Ծանոթագրություններ ==


== Արտաքին հղումներ ==
Уолтеру Лакеру 90 лет Грани.ру 29.04.2011